Veli Karahoda

Veli Karahoda (Prizren, 4 janar 1968) është shkrimtar shqiptar; poet, romancier, tregimtar dhe eseist.  

 Biografia 
U lind në Prizren më 4 janar 1968. Diplomoi në Fakultetin e Arteve pranë Universitetit të Prishtinës (1991). Me shkrimet e para letrare u shfaq në fund të viteve tetëdhjetë, duke publikuar kryesisht ese që trajtonin tema nga letërsia, estetika, filozofia, politika. Aso kohe në shtypin ditor (Rilindja, Flaka e vëllazërimit) dhe në atë periodik (Jeta e re, Fjala, Zëri, Bota e re) botoi poezi, tregime, reçensa, kritika letrare, ese mbi teatrin dhe trajtesa mbi autorë të ndryshëm si Ernest Koliqi, Kasëm Trebeshina, Faik Konica, D.H. Lawrence, Jorge Luis Borges, Kandinski, etj.  

Librin e parë (Kështjella shqip e Kafkës, roman) publikoi më 1991 (SH.B. Gjon Buzuku). Pasuan: Klepsidra e verdhë, vëllim me poezi, 1992 (ArtCenter, Prishtinë); Panairi i kufomave, ese dhe shkrime kritike, 1992 (ArtCenter, Prishtinë); Akademia e veshjes bukur, vëllim me poezi, 1993 (BlendAS, Prishtinë); Balsamuesit e luleve, vëllim me tregime dhe novela, 1994 (SH.B. Rilindja, Prishtinë); Lukrecia, (Mësojmë gjuhën magjike të fluturimit, Lukrecia) 1995 (SH.B. Rilindja, Prishtinë); Demonët, roman, 2000 (SH.B. Rilindja, Prishtinë); Shtatë fjalët e fundit, roman, 2003 (SH.B. Gjon Buzuku); Serpenti dhe Hija, roman, 2015 (SH.B. Gjon Buzuku); Fundi i palavdishëm i Igor Bagrickit, roman, 2022 (SH.B. Gjon Buzuku). 

V. Karahoda ka botuar tek Rilindja, Fjala, Zëri, Eurozëri, Bota Sot, Albania, Urtia, Rilindja Demokratike, Flaka e vëllezërimit, Fakti, etj.

1991: anëtarsim në Shoqatën e Shkrimtarëve të Kosovës; 

1993: anëtarësim në PEN Qendrën daneze.

1995-1997: kolumnist në revistën EuroZëri; autor një serie shkrimesh në rubrikën Camera Obscura. 

1997-2000: kolumnist në të përditshmen Bota Sot. Në rubrikat Margjinale, Nga këndi i vdekur dhe Auditorium, V. Karahoda publikoi një numër të madh kolumnesh, esesh dhe artikujsh me tema politike, letrare, kulturore, etj. 

2000: redaktor kulture në javoren Opinioni i Tretë, Prishtinë.

2020–: Editor/kryeredaktor në shtëpinë botuese "Botimet NOA", Prishtinë.

Librat Balsamuesit e luleve, Lukrecia, Shtatë fjalët e fundit dhe Fundi i palavdishëm i Igor Bagrickit janë shpërblyer me çmime letrare.

 Veprat letrare 
Veprat e autorit janë të grupuara sipas zhanrit.

Romane
 Kështjella shqip e Kafkës, 
 Demonët, 
 Shtatë fjalët e fundit, 
 Serpenti dhe Hija, 
 Fundi i palavdishëm i Igor Bagrickit, 

 Novela dhe Tregime
 Balsamuesit e luleve,  
 Lukrecia, 

 Poezi
 Klepsidra e verdhë, 
 Akademia e veshjes bukur, 

Eseistikë
 Panairi i kufomave, 

Çmime letrare
Çmimi letrar vjetor Rilindja,  për librin Balsamuesit e luleve.
Çmimi letrar Pjetër Bogdani (ndahet nga Lidhja e Shkrimtarëve të Kosovës për veprën më të mirë të vitit në të gjitha zhanret),  për librin Lukrecia.
Çmimi letrar Hivzi Sylejmani (ndahet nga Lidhja e Shkrimtarëve të Kosovës për veprën më të mirë të vitit në prozë),  për librin Shtatë fjalët e fundit.
Çmimi letrar Anton Pashku (ndahet nga Ministria e Kulturës (MKRS) për veprën më të mirë të vitit në prozë),  për librin Fundi i palavdishëm i Igor Bagrickit.

Lidhje të jashtme

Roman i ndërtuar mes klasikes, modernes dhe postmodernes
Intervistë në gazetën tiranase ExLibris
Frizi postmodern i një romani të përveçëm


Kategoria:Lindje 1968
Kategoria:Njerëz nga Prizreni
Kategoria:Prozatorë shqiptarë
Kategoria:Publicistë shqiptarë
Kategoria:Poetë shqiptarë të shekullit 21